b'\n_START_ARTICLE_\n\xc5\xa0tefanija Pureti\xc4\x87\n_START_PARAGRAPH_\n\xc5\xa0tefanija Pureti\xc4\x87 r. Ko\xc5\xa1ak (Prelog, 1922. \xe2\x80\x93 17. sije\xc4\x8dnja 2015.), hrvatska pedijatrica dermatologinja, osniva\xc4\x8dica prve dje\xc4\x8dje dermatologije u jugoisto\xc4\x8dnoj Europi\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je u Prelogu  kao \xc5\xa0tefanija Ko\xc5\xa1ak. U Zagrebu je zavr\xc5\xa1ila medicinsku \xc5\xa1kolu 1945. godine. U istoj \xc5\xa1koli potom bila asistent predava\xc4\x8du na odjelu anatomije i sta\xc5\xbeirala. Zavr\xc5\xa1etkom sta\xc5\xbeiranja, bila je na pedijatrijskoj klinici zagreba\xc4\x8dke medicinske \xc5\xa1kole. Prvu dje\xc4\x8dju dermatologiju u jugoisto\xc4\x8dnoj Europi otvorila je 1950. godine. Bila je glavna lije\xc4\x8dnica dermatovenerolo\xc5\xa1ke klinike bolnice na \xc5\xa0alati i od 1955. do 1986. voditeljica dermohistopatolo\xc5\xa1kog laboratorija._NEWLINE_Svjetskoj je medicinskoj znanosti pridonijela definiranjem jednog sindroma. Sa suprugom Bo\xc5\xbeidarom Pureti\xc4\x87em, pedijatrom, definirala je taj sindrom, sindrom mezenhimne displazije, syndroma Pureti\xc4\x87, posebni uro\xc4\x91eni genetski sistemni poreme\xc4\x87aj._NEWLINE_Bila je redovna \xc4\x8dlanica Akademije medicinskih znanosti Hrvatske.  \xc4\x8clanica senata Akademije medicinskih znanosti Hrvatske. Godine 1972. dobila Nagradu "Pavao \xc4\x86ulumovi\xc4\x87" za unaprje\xc4\x91enje znanosti u Hrvatskoj. Me\xc4\x91unarodni Biografski centar Sveu\xc4\x8dili\xc5\xa1ta u Cambridgeu dodijelio joj je Nagradu "Maria Curie" ("The Marie Curie Award"). 2012. godine predsjednik Republike Hrvatske 2012. odlikovao ju je Redom Danice hrvatske s likom Ru\xc4\x91era Bo\xc5\xa1kovi\xc4\x87a za osobite zasluge za znanost i njezino promicanje u Hrvatskoj i svijetu. Od 1993. po\xc4\x8dasna \xc4\x8dlanica Hrvatskog dermatovenerolo\xc5\xa1kog dru\xc5\xa1tva._NEWLINE_Umrla je u Zagrebu u 93. godini \xc5\xbeivota.'